b'\n_START_ARTICLE_\nMihret Top\xc4\x8dagi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nRodil se je v mestu Gra\xc4\x8danica, ki ima okoli 20.000 prebivalcev. Ta kraj le\xc5\xbei na severovzhodu BiH in je oddaljen od Tuzle 45 km, od Sarajeva 150 km ter od na\xc5\xa1e prestolnice (Ljubljana) 415 km. Mihret se je leta 1992 zaradi vojne v BiH s svojo dru\xc5\xbeino preselil v Pliberk (Bleiburg) na avstrijskem Koro\xc5\xa1kem. Dve leti po prihodu v Avstrijo je za\xc4\x8del z igranjem nogometa pri tamkaj\xc5\xa1njem klubu ASK\xc3\x96 St.Michael/Bleiburg nakar je leta 2003 prestopil v FC K\xc3\xa4rnten iz Celovca ob Vrbskem jezeru in tako za\xc4\x8del profesionalno kariero. Doslej je igral za 3 avstrijske klube. Od leta 2016 je \xc4\x8dlan Wolfsbergerja. Igra na poziciji napadalca.'